ddrg/super_eurlex huggingface dataset:
1)

Artikli 14 lõige 1 asendatakse järgmisega: „1. EUAM Ukraine tegevusega seonduvate kulutuste katmiseks ette nähtud lähtesumma kuni 30. novembrini 2014 on 2 680 000 eurot. EUAM Ukraine tegevusega seonduvate kulutuste katmiseks ette nähtud lähtesumma ajavahemikuks 1. detsembrist 2014 kuni 30. novembrini 2015 on 13 100 000 eurot. EUAM Ukraine tegevusega seonduvate kulutuste katmiseks ette nähtud lähtesumma ajavahemikuks 1. detsembrist 2015 kuni 30. novembrini 2016 on 17 670 000 eurot. EUAM Ukraine tegevusega seonduvate kulutuste katmiseks ette nähtud lähtesumma ajavahemikuks 1. detsembrist 2016 kuni 30. novembrini 2017 on 20 800 000 eurot. EUAM Ukraine tegevusega seonduvate kulutuste katmiseks ette nähtud lähtesumma ajavahemikuks 1. detsembrist 2017 kuni 31. maini 2019 on 31 956 069,20 eurot. Järgnevateks ajavahemikeks määratavad lähtesummad otsustab nõukogu.“
(3)

Komisjon võib otsustada, et vabatahtlikud riiklikud või rahvusvahelised kavad, millega kehtestatakse biomassist saadud toodete tootmise standardid, peavad sisaldama täpseid andmeid direktiivi 2009/28/EÜ artikli 17 lõike 2 kohaldamise eesmärgil ja/või et kõnealuste kavadega tuleb tõendada, et biokütuste või vedelate biokütuste saadetised vastavad artikli 17 lõigetes 3, 4 ja 5 sätestatud säästlikkuse kriteeriumidele ja/või et materjale ei ole muudetud ega visatud ära tahtlikult, et saadetise või selle osa suhtes saaks kohaldada IX lisa. Kui ettevõtja esitab tunnustamisotsusega hõlmatud ulatuses tõendid või andmed, mis on saadud vastavalt komisjoni tunnustatud vabatahtlikule kavale, ei ole liikmesriigil õigust nõuda tarnijalt täiendavaid tõendeid säästlikkuse kriteeriumidele vastavuse tõendamiseks.
1)

Artikli 3 lõige 1 asendatakse järgmisega: „1. Artiklis 2 osutatud rummi suhtes kohaldatav artiklis 1 osutatud vähendatud aktsiisimäär ja vähendatud VSS on piiratud järgmisega: a) 1. jaanuarist 2014 kuni 31. detsembrini 2015 on aastakvoot 120 000 absoluutse alkoholi hektoliitrit ning b) 1. jaanuarist 2016 kuni 31. detsembrini 2020 on aastakvoot 144 000 absoluutse alkoholi hektoliitrit.“
(2)

Pärast Austraalia esitatud aruande läbivaatamist leiab komisjon, et see vastab direktiivis 2009/28/EÜ sätestatud tingimustele, mille kohaselt võib kolmas riik kasutada vaikeväärtuste arvutamiseks kasutatud geograafilistest aladest väiksemate alade puhul tüüpilisi väärtusi. Kõnealuses aruandes on esitatud andmed põllumajandusliku tooraine (rapsiseemned) viljelusest tuleneva heite kohta; rapsiseemnete viljelusest tulenev tüüpiline kasvuhoonegaaside heide on eeldatavasti asjakohaste vaikeväärtuste arvutustes eeldatust väiksem või nendega võrdne; kõnealusest tüüpilisest kasvuhoonegaaside heitest on komisjonile teatatud.
Äriühing 2D Technologies Ltd (UK) Abcr GmbH (DE) ARKEMA FRANCE (FR) Baxter S.A. (BE) Biovit d.o.o. (HR) Butterworth Laboratories Ltd (UK) Daikin Refrigerants Europe GmbH (DE) DIVERCHIM SA (FR) F-Select GmbH (DE) Honeywell Fluorine Products Europe B.V. (NL) Honeywell Speciality Chemicals Seelze GmbH (DE) Hudson Technologies Europe S.r.l. (IT) Labmix24 GmbH (DE) LGC Standards GmbH (DE) Ludwig-Maximilians-University (DE) Merck KGaA (DE) Mexichem UK Limited (UK) Ministry of Defense - Chemical Laboratory - Den Helder (NL) PANREAC QUIMICA S.L.U. (ES) Rutherford Appleton Laboratory (UK) SIGMA ALDRICH CHIMIE sarl (FR) Sigma-Aldrich Chemie GmbH (DE) SIGMA-ALDRICH COMPANY LTD (UK) Solvay Fluor GmbH (DE) Solvay Specialty Polymers France SAS (FR) SPEX CertiPrep LTD (UK) VALLISCOR EUROPA LIMITED (IE)
(1)

Komisjoni rakendusotsuses 2014/709/EL (4) on sätestatud loomatervishoiualased tõrjemeetmed seoses sigade Aafrika katku esinemisega teatavates liikmesriikides. Kõnealuse rakendusotsuse lisa I–IV osas on piiritletud ja loetletud nende liikmesriikide teatavad piirkonnad, mis kõnealuse taudiga seoses on eristatud epidemioloogilisel olukorral põhineva riskitaseme järgi.
(7)

Organisatsioonile tehtavaid rahalisi sissemakseid käsitlevate lepingu sätete kohaselt on liidu sissemakse osa olnud alates 1992. aastast sama, kuigi ülemaailmne suhkruturg ja eelkõige liidu suhteline tähtsus selles on sellest ajast oluliselt muutunud. Selle tulemusena on liit pidanud viimastel aastatel katma ebaproportsionaalselt suure osa organisatsiooni eelarvekuludest ja kandma liialt suurt vastutust.
(1)

Komisjoni soovitust järgides otsustas nõukogu 8. juuli 2008. aasta otsusega 2008/713/EÜ (1) Euroopa Ühenduse asutamislepingu („EÜ asutamisleping“) artikli 104 lõike 6 kohaselt, et Ühendkuningriigis on ülemäärane eelarvepuudujääk. Nõukogu märkis, et Ühendkuningriigi poolt 2008. aasta märtsis ülemäärase eelarvepuudujäägi menetluse raames esitatud andmete kohaselt eeldati, et Ühendkuningriigi valitsemissektori eelarvepuudujääk on 2008.–2009. aastal 3,2 % SKPst ehk suurem kui asutamislepingus sätestatud kontrollväärtus 3 % SKPst. Pärast 2008. aasta märtsi eelarve avaldamist eeldati, et 13. mai 2008. aasta poliitiline teadaanne üksikisiku tulumaksu vähendamise kohta 2008.–2009. aastal suurendab veelgi selleks eelarveaastaks kavandatud eelarvepuudujääki. Kui see meede lisati komisjoni 2008. aasta kevadprognoosile, saadi 2008.–2009. aasta eelarvepuudujäägiks 3,5 % SKPst. Ülemäärast eelarvepuudujääki ei peetud ajutiseks, sest komisjoni prognoosis eeldati, et muutumatu poliitika korral on puudujääk 2009.–2010. aastal 3,3 % SKPst. Nõukogu märkis ka, et valitsemissektori võla suhe SKPsse oli tunduvalt väiksem kui kontrollväärtus 60 %, kuid pidi prognoosi kohalt 2009.–2010 aastani kasvama.
(16)

Šveitsi õigusega on ette nähtud, et börsid peavad avaldama väärtpaberite kauplemisele lubamise eeskirjad (FMIA artiklid 35 ja 36). Nendele eeskirjadele tuleb saada FINMA heakskiit. Eeskirjade koostamisel arvestatakse tunnustatud rahvusvahelisi standardeid ja need sisaldavad kindlasti sätteid, millega reguleeritakse väärtpaberite kaubeldavust; väärtpaberi omaduste ja emitendi kvaliteedi hindamiseks investoritele vajaliku teabe avaldamist; emitendi, tema esindajate ja kolmandate isikute kohustusi ajal, mil väärtpaberid on noteeritud või kauplemisele lubatud; omakapitaliväärtpaberite suhtes kohustust järgida 16. detsembri 2005. aasta audiitorite litsentseerimise ja järelevalve föderaalseaduse artikleid 7 ja 81. Väärtpaberite kauplemisele lubamist ja noteerimist (kauplemisele lubamise erivorm) reguleeritakse peamiselt noteerimisreeglite ning noteerimise ja kauplemisele lubamise täiendavate reeglitega. Börs vaatab iga väärtpaberi emitendi täidetud taotluse läbi ja kontrollib, et kõik asjakohased nõuded oleks täidetud. Börs avaldab iga taotluse kohta kirjaliku otsuse. Kauplemisele lubamise otsust käsitlev teave on avalikkusele kättesaadav. Pärast väärtpaberi noteerimist peab emitent noteeringu säilitamiseks täitma perioodiliste aruannete esitamise kohustusi, sh näiteks finantsaruandluse ja äriühingu üldjuhtimise kohustused, kuid ka sündmustega seotud aruandekohustusi, nt regulaarne aruandekohustus, juhtkonna liikmete tehingute avalikustamine ja erakorralised teated. FMIA artikli 35 lõike 3 kohaselt jälgib börs emitendi vastavust nendele reeglitele ja määrab rikkumiste eest lepingus sätestatud sanktsioone. FMIO artikli 33 lõike 1 kohaselt tagab börs, et kõigi kauplemisele lubatud väärtpaberite ja kõigi noteeritud väärtpaberitega saab kaubelda õiglaselt, nõuetekohaselt ja tõhusalt. Omakapitaliväärtpaberite suhtes on noteerimisreeglites ette nähtud avalikkusele kuuluvate aktsiate nõuded, millega tagada, et selliste väärtpaberitega saab tõhusalt kaubelda. Börsi sõltumatud organid võivad väärtpaberitega kauplemise ajutiselt peatada, kui sellise peatamise tingib ebatavaline olukord, sh emitendi poolne oluliste avalikustamiskohustuste rikkumine. Nad võivad väärtpaberite noteerimise tühistada, kui on tõsiseid kahtlusi emitendi likviidsuse suhtes või kui maksejõuetus- või likvideerimismenetlust on juba alustatud. Samuti võib FINMA talle FINMASA artikliga 31 antud volituste alusel kohustada börsi konkreetse väärtpaberiga kauplemist peatama, selleks et taastada vastavus FMIA sätetele, või muudele õigusnormide rikkumistele reageerides.
(2)

ÜRO Julgeolekunõukogu võttis 14. novembril 2017 vastu resolutsiooni 2385 (2017). Kõnealuses resolutsioonis on sätestatud erand vara külmutamisest ning rahaliste vahendite, muude finantsvarade ja majandusressursside kättesaadavaks tegemise keelust selles osas, mis on vajalik Somaalias hädavajaliku humanitaarabi õigeaegseks tarnimiseks ÜRO, tema spetsialiseeritud asutuste või programmide, humanitaarorganisatsioonide, kellel on ÜRO Peaassamblees vaatleja staatus ja kes annavad humanitaarabi, ning nende rakenduspartnerite, sealhulgas kahe- või mitmepoolselt rahastatavate valitsusväliste organisatsioonide poolt, kes osalevad ÜRO Somaalia humanitaarabikavas.
4)

II lisas muudetakse veterinaarsertifikaadi näidise II osa järgmiselt: a) punkt 3 asendatakse järgmisega: „[3. linnud vastavad vähemalt ühele järgmistest tingimustest: (1) kas [määruse (EL) nr 206/2010 I lisa 1. osas või II lisa 1. osas loetletud kolmandate riikide puhul on neid hoitud punktis I.11 nimetatud ruumides ametliku järelevalve all vähemalt 30 päeva enne lähetamist ja neid on tõhusalt kaitstud kokkupuute eest teiste lindudega;] (1) või [neid on viimase kuue kuu jooksul ja mitte hiljem kui 60 päeva enne lähetamist vastavalt vaktsiinitootja juhistele vaktsineeritud … [pp/kk/aaaa] ja uuesti vaktsineeritud … [pp/kk/aaaa] linnugripiviiruse H5- ja H7-alatüübi vastu. Kasutatud vaktsiin(id) ei ole elusvaktsiin(id) ning on lähetavas kolmandas riigis või vähemalt ühes Euroopa Liidu liikmesriigis asjaomaste liikide jaoks heaks kiidetud;] (1) või [nad on olnud isolatsioonis vähemalt kümme päeva enne lähetamist ja neid on testitud linnugripiviiruse H5- ja H7-alatüübi antigeenide või genoomi suhtes vastavalt OIE korrapäraselt ajakohastatava maismaaloomade diagnostiliste testide ja vaktsiinide käsiraamatu (Manual of Diagnostic Tests and Vaccines for Terrestrial Animals) linnugrippi käsitlevale peatükile 2.3.4 proovide põhjal, mis on võetud … [pp/kk/aaaa], kusjuures see kuupäev ei tohi olla varasem kui kolmas isolatsioonipäev;] ning nad on viidud majapidamisse või teise elukohta Euroopa Liidus ning neid ei ole lubatud viia etendustele, laatadele, näitustele või muudele linde koondavatele kogunemistele 30 päeva jooksul pärast nende liitu sissetoomist;] (1) või [3. lindude omanik / lindude eest vastutav isik on kinnitanud, et ta on teinud ettevalmistused lindude Euroopa Liitu sissetoomise järgseks 30-päevaseks karantiiniks heakskiidetud karantiiniasutuses või -keskuses vastavalt rakendusmääruse (EL) nr 139/2013 artikli 6 esimesele lõigule;“; b) punkt 4.1 asendatakse järgmisega: „4.1. kõnealused linnud on „lemmikloomad“ määruse (EL) nr 576/2013 artikli 3 punkti b tähenduses ning neid ei transpordita kaubanduslikul eesmärgil;“.
(4)

Direktiivi 2010/40/EL eesmärkide saavutamiseks tuleks komisjonile anda alates 27. augustist 2017 veel viieks aastaks õigus võtta kooskõlas Euroopa Liidu toimimise lepingu artikliga 290 vastu delegeeritud õigusakte seoses spetsifikatsioonidega, mis on vajalikud, et tagada ühilduvus, koostalitlusvõime ja järjepidevus ITSi kasutusele võtmiseks ja tööks kasutamiseks prioriteetsete valdkondade meetmete puhul. Seda ajavahemikku tuleks vaikimisi pikendada sama pikkade ajavahemike kaupa, kui Euroopa Parlament või nõukogu ei ole sellise pikendamise vastu. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes (4) sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, kus arutatakse delegeeritud õigusaktide ettevalmistamist,
(4)

Nõukogu võttis 8. detsembril 2008 vastu nõukogu järeldused ja dokumendi „Euroopa Liidu uued tegevussuunad massihävitusrelvade ja nende kandesüsteemide leviku vastases võitluses“. Selles dokumendis märgitakse muu hulgas, et massihävitusrelvade ja nende kandesüsteemide levik on jätkuvalt üks suuremaid julgeolekuprobleeme ning et massihävitusrelvade leviku tõkestamise poliitika on ühise välis- ja julgeolekupoliitika oluline osa.
(6)

Malta puhul ilmnes hinnangust, et eesmärkide läbivaatamisel on lähtutud sellest, et kava kohaselt peaksid marsruudi kindlaksmääratud ühikuhinnad teise võrdlusperioodi jooksul langema keskmiselt 3 % aastas. See näitaja on marsruudi kindlaksmääratud keskmiste ühikuhindade kohta kogu ELi jaoks kõnealuseks perioodiks seatud tulemuseesmärgist pisut väiksem. Siiski on marsruudi kindlaksmääratud ühikuhindade kavandatav langus nii esimest kui ka teist võrdlusperioodi hõlmava kombineeritud võrdlusperioodi jooksul kogu ELi hõlmavast eesmärgist ulatuslikum (– 4,6 %). Lisaks on Malta 2019. aasta läbivaadatud eesmärgi seadmisel lähtunud marsruudi kavandatavatest kindlaksmääratud ühikuhindadest, mis on märkimisväärselt madalamad (40,4 %) kui Maltaga sarnase kasutus- ja majanduskeskkonnaga liikmesriikide keskmised marsruudi kindlaksmääratud ühikuhinnad. Seetõttu leiab komisjon, et Malta 2017., 2018. ja 2019. aasta läbivaadatud eesmärgid on kooskõlas kogu liidule teiseks võrdlusperioodiks seatud kulutõhususe põhilise tulemusvaldkonna eesmärkidega.
(1)

Euroopa Parlamendi ja nõukogu määruses (EL) nr 515/2014 (1) on sätestatud, et Schengeni acquis' rakendamise, kohaldamise ja arendamisega seotud riigid osalevad rahastamisvahendis kooskõlas kõnealuse määrusega, ning et tuleks kehtestada nende riikide rahalise osaluse kord ja täiendavad normid sellise osalemise kohta, sealhulgas sätted, millega tagatakse liidu finantshuvide kaitse ja Euroopa Kontrollikoja auditeerimisalane pädevus.
(1)

Euroopa Ühenduse ja Maroko Kuningriigi vahelise kalandusalase partnerluslepingu (2) (edaspidi „leping“) (heaks kiidetud nõukogu määrusega (EÜ) nr 764/2006) (3) artikli 10 alusel on loodud ühiskomitee, kelle ülesanne on kontrollida asjaomase lepingu kohaldamist, eelkõige jälgida selle täitmist, tõlgendamist ja kohaldamise toimimist. Otsusega 2013/785/EL heaks kiidetud Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus (edaspidi „protokoll“)) lisa X peatükis on sätestatud kõnealuse protokolli raames püütud saagi teatava osa lossimise tingimused Maroko sadamates.
(4)

Taiwani pädev asutus on esitanud taotluse New Taipei Citys asuvate laborite Epidemiology Research Division (epidemioloogia teadusüksus) ja Biologics Division of the Animal Health Research Institute (loomatervise uurimisinstituudi bioloogiaüksus) heakskiitmiseks ning ANSES on andnud positiivse hinnangu ja esitanud 19. oktoobril 2016 nende kahe labori kohta komisjonile positiivse aruande.
(1)

Kooskõlas nõukogu otsusega 2014/505/EL (2) allkirjastati 15. jaanuaril 2015 Euroopa Liidu ja Norra Kuningriigi vaheline Taani, Norra ja Rootsi lipu all sõitvatele laevadele kalavarudele vastastikust juurdepääsu Skagerrakis ja Kattegatis käsitlev leping („leping“), eeldusel et see sõlmitakse hilisemal kuupäeval.
b)

lõike 3 esimene lõik asendatakse järgmisega: „Parlamendikomisjoni või allkomisjoni esimehe reiside puhul osalemiseks konverentsidel või üritustel, millel käsitletakse Euroopale huvipakkuvaid küsimusi ja mis kuuluvad vastava parlamendikomisjoni või allkomisjoni pädevusse ning millel on parlamentaarne mõõde, on tegelike kulude hüvitamise aastane maksimumsumma 4 358 eurot. Osalemiseks on vajalik parlamendi presidendi eelnev luba; enne loa andmist kontrollitakse vahendite olemasolu ülalnimetatud maksimumsumma ulatuses.“
(3)

27. aprilli 2014. aasta eelkokkuleppes märgiti, et Katowice–Medyka laiendus hakkab toimima alles 2020. aastal. Kõnealune laiendus on siiski hõlmatud ka rakendusotsusega (EL) 2015/1111 ning kooskõlas määruse (EL) nr 913/2010 artikli 5 lõikega 7 peaksid asjaomased liikmesriigid ehitama kaubaveokoridori hiljemalt kahe aasta jooksul pärast komisjoni otsuse avaldamist. Sellest tulenevalt peaks Medyka laiendus hakkama toimima hiljemalt 7. juulil 2017, mis ei vasta liikmesriikide kirjas täpsustatud kavatsusele. Seepärast tuleks rakendusotsust (EL) 2015/1111 muuta, et jätta välja viide, mis käsitleb Põhjamere–Balti raudtee-kaubaveokoridori laiendamist Medykani.
(6)

Selleks et IKT tehnilistele spetsifikatsioonidele saaks riigihangetes viidata, peavad need vastama määruse (EL) nr 1025/2012 II lisas sätestatud nõuetele. Nende nõuete täitmine on ametiasutuste jaoks tagatiseks, et IKT tehnilised spetsifikatsioonid on kehtestatud kooskõlas Maailma Kaubandusorganisatsiooni poolt standardimise valdkonnas tunnustatud avatuse, õigluse, objektiivsuse ja diskrimineerimiskeelu põhimõtetega.
(4)

Saksamaa väitel ei sisalda see standard ühtki ühtlustatud meetodit kõnealuste ehitustoodete toimivuse hindamiseks seoses ohtlike ainete põhiomadusega, kui tegemist on muude ohtlike ainetega peale formaldehüüdi või pentaklorofenooli (PCP). Standardi lisa ZA.1 märkuses 1 on sätestatud, et standardi rakendusalasse kuuluvate toodete suhtes võidakse kohaldada ohtlike ainetega seotud lisanõudeid, sealhulgas siseriiklikke õigusakte, ning et vajaduse korral tuleb järgida neid kõiki. Saksamaa rõhutas, et ainsad ohtlike ainetega seotud eriklauslid selles standardis (klauslid 5.5 ja 5.6) puudutavad formaldehüüdi ja pentaklorofenooli (PCP).
(50)

Kuna lennuettevõtjatele lennujaama infrastruktuuri tagamise mõne teenuse (näiteks lennujaama reisijateveo infrastruktuur, maapealne teenindus, lennundusvälised teenused) suhtes kohaldatakse jätkuvalt direktiivi 2014/25/EL, tuletatakse meelde, et mitut tegevust hõlmavaid hankelepinguid tuleks käsitleda vastavalt kõnealuse direktiivi artiklile 6. See tähendab, et kui hankija osaleb nn segahankes, see tähendab hankemenetluses, mis hõlmab nii tegevusi, mis on direktiivi 2014/25/EL kohaldamisest vabastatud, kui ka tegevusi, mis ei ole sellest vabastatud, tuleb arvesse võtta seda, millise tegevuse jaoks leping on peamiselt mõeldud. Sellise segahanke puhul, mille peamiseks eesmärgiks on toetada direktiivi kohaldamisest vabastamata teenuseid, kohaldatakse direktiivi 2014/25/EL sätteid. Kui seda, millise tegevuse jaoks leping on peamiselt ette nähtud, on objektiivselt võimatu kindlaks määrata, sõlmitakse leping kooskõlas direktiivi 2014/25/EL (25) artikli 6 lõikes 3 sätestatud eeskirjadega.
(13)

Lähtudes standardi EN 14342:2013 sisust ning Saksamaa, teiste liikmesriikide, Euroopa Standardikomitee ja tööstusharu esitatud teabest ning olles konsulteerinud määruse (EL) nr 305/2011 artikli 64 ja Euroopa Parlamendi ja nõukogu määruse (EL) nr 1025/2012 (5) artikli 22 alusel loodud komiteedega, tuleb märkida, et selle standardi viite jätkuva avaldamise vastu Euroopa Liidu Teatajas ei esitatud olulisi vastuväiteid. Punkti 4.4 väljajätmise suhtes Euroopa Liidu Teatajas avaldatud viitest väljendati muret, toetudes Euroopa Kohtu praktika tõlgendusele, nagu võimaldaks see liikmesriikidel, kes leiavad, et toote ohutus ei ole piisavalt tagatud, kehtestada nõudeid nende toodete vaba ringluse piiramiseks. Siiski on Euroopa Kohus ise juba täpsustanud, et selline tõlgendus seaks kahtluse alla selle valdkonna ühtlustamise kasuliku mõju (6).
(64)

Asjaolu, et Vapo turuosa suurimatele klientidele tehtavates tarnetes on suurem kui tema riigi tasandil arvutatud koguturuosa, võib viidata sellele, et Vapo ei pruugi olla suuteline kasutama oma turupositsiooni väiksemate klientide puhul.
(7)

Toiduohutusamet märkis oma arvamuses, et kääritatud sojaekstrakt sisaldab nattokinaasi, millel on fibrinolüütiline toime in vitro ja mis avaldab parenteraalsel manustamisel loomadele trombolüütilist toimet in vivo. Seega on vaja tarbijaid teavitada, et juhul, kui kääritatud sojaekstrakti tarvitatakse koos ravimitega, tuleb seda teha meditsiinilise järelevalve all.
(43)

Abimeetmete hindamiseks vastavalt aluslepingu artikli 107 punkti 3 lõikele c on komisjon andnud välja terve rea määrusi, raamistikke, suuniseid ja teatisi, milles käsitletakse abi vorme ning horisontaalseid või sektoripõhiseid otstarbeid, milleks abi antakse. Arvestades, et Willem II seisis finantsraskustega silmitsi ajal, mil meetmed võeti, ja et abi andis omavalitsus, et neid raskusi leevendada, on asjakohane hinnata, kas suunistes (11) sätestatud kriteeriumid on täidetud.
(2)

Läbirääkimised on lõpule viidud ja ühelt poolt Kanada ning teiselt poolt Euroopa Liidu ja selle liikmesriikide vahelisele laiaulatuslikule majandus- ja kaubanduslepingule (CETA) („leping“) tuleks liidu nimel alla kirjutada, tingimusel et viiakse lõpule menetlused, mis on vajalikud selle sõlmimiseks hilisemal kuupäeval.
(7)

Läbilaskevõimega seotud põhilise tulemusvaldkonna puhul on hinnatud Šveitsi poolt FABECi kohta esitatud tulemuslikkuse kavas sisalduvate lennuliiklusvoo juhtimisest tulenevate marsruutlennu hilinemise (ATFM-hilinemise) läbivaadatud eesmärkide kooskõla rakendusmääruse (EL) nr 390/2013 IV lisa punktis 4 sätestatud põhimõtte alusel, kasutades funktsionaalse õhuruumiosa (FAB) läbilaskevõime asjakohaseid kontrollväärtusi, mille kohaldamise korral on tagatud, et ELi tasandil täidetakse kogu ELi hõlmav tulemuseesmärk, mille on välja arvutanud võrgu haldusasutus ja mis on sätestatud võrgu operatiivkava (2014–2018/2019) kõige viimases avaldatud versioonis (edaspidi „võrgu operatiivkava“). Hindamise käigus on selgunud, et kõnealused eesmärgid ei ole kooskõlas vastavate kontrollväärtustega ega ole seetõttu kooskõlas ka kogu ELi hõlmava asjakohase tulemuseesmärgiga. Lisaks ei ole Šveitsi võetud asjakohased meetmed piisavad, kuna need ei sisalda konkreetseid ajakavasid ega tähtaegu ja on seetõttu püstitatud tulemuseesmärkide läbivaatamise seisukohalt puudulikud.
(7)

Selleks et vältida hoiatusteadete mitmekordset edastamist struktuursetel põhjustel ja vastuolulisi meetmeid, peaks liidu õiguse sätete või Euratomi asutamislepingu alusel loodud muudel asjaomastel varajase hoiatamise ja teavitamise süsteemidel olema võimalik kasutada EWRSi hoiatusteadete ning teabe edastamiseks olukordades, mis on tõsised piiriülesed terviseohud või võivad seda olla. Sellise võimaluse suhtes tuleks kohaldada nõuet, mille kohaselt ühendus teiste süsteemidega ei sea ohtu EWRSi ning selle raames järgitakse kehtivaid andmekaitsenorme. Lisaks peaks EWRS ühilduma selliste muude varajase hoiatamise ja teavitamise süsteemide andmeväljade, töövoogude ning juurdepääsuõigustega, millega see on ühendatud. EWRSi IT-rakendus peaks olema kohandatud nii, et see võimaldab eri varajase hoiatamise ja teavitamise süsteemide vahelist koostalitlust.
(4)

11. novembri 2016. aasta soovituse kohaselt tuleb asjaomastel Schengeni riikidel esitada komisjonile iga kuu aruanne tehtud kontrollide tulemuste kohta ja hinnang kontrolli jätkamise vajaduse kohta, kui see on asjakohane. Komisjon sai need aruanded kõigilt asjaomastelt Schengeni riikidelt. Neis aruannetes esitatud teabest ilmneb, et kontrollid vastasid soovituses sätestatud tingimustele. Aruanded annavad tunnistust ka sellest, et nendes riikides olukord järk-järgult stabiliseerub ning et pidevalt väheneb saadud varjupaigataotluste arv ja sisenemiskeelu saanud isikute arv.
(1)

Otsusega 2000/258/EÜ on Prantsusmaal Nancys asuv asutus Agence française de sécurité sanitaire des aliments (edaspidi „AFSSA“) määratud marutaudivastaste vaktsiinide tõhususe seireks kasutatavate seroloogiliste testide standardimiseks vajalike kriteeriumide kehtestamise eest vastutavaks eriuurimisinstituudiks. AFSSA on nüüd liidetud asutusega Agence nationale de sécurité sanitaire de l'alimentation, de l'environnement et du travail (ANSES) Prantsusmaal.
(2)

Äriteenus on üks olulisematest Galileo programmi raames loodud süsteemi elementidest, pidades silmas, et muud ülemaailmsed satelliitnavigatsioonisüsteemid sellist teenust ei paku ja et sellest peaks kooskõlas määruse (EL) nr 1285/2013 artikliga 10 saama tulu. Juurdepääs sellele peaks olema tasuline. Äriteenusega seotud hinnapoliitikat käesolevas otsuses ei käsitleta ja see tuleks kindlaks määrata hiljem.